02010X0528(01) — DA — 07.01.2012 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

Regulativ nr. 77 fra De Forenede Nationers Økonomiske Kommission for Europa (FN/ECE) — Ensartede bestemmelser for godkendelse af parkeringslygter til motordrevne køretøjer

omfattende al gældende tekst frem til:

Supplement 12 til den oprindelige udgave af regulativet — Ikrafttrædelsesdato: 15. oktober 2008

INDHOLD REGULATIV 1. Anvendelsesområde 2. Definitioner 3. Ansøgning om typegodkendelse 4. Mærkning 5. Godkendelse 6. Almindelige forskrifter 7. Fotometriske egenskaber 8. Prøvningsforskrifter 9. Lysets farve 10. Bemærkninger vedrørende farver 11. Ændringer af en type parkeringslygte og udvidelse af godkendelse 12. Produktionens overensstemmelse 13. Sanktioner i tilfælde af produktionens manglende overensstemmelse 14. Endeligt ophør af produktionen 15. Navne og adresser på tekniske tjenester, som forestår godkendelsesprøvning, og på de administrative myndigheder 16. Overgangsbestemmelser ▼M1 BILAG Bilag 1 — Meddelelse om godkendelse eller udvidelse, nægtelse eller inddragelse af godkendelse eller endeligt ophør af produktionen af en type parkeringslygte i henhold til regulativ nr. 77 Bilag 2 — Eksempler på udformning af godkendelsesmærker Bilag 3 — Mindsteværdierne for rumlysfordelingens vinkler Bilag 4 — Fotometriske målinger Bilag 5 — Mindstekrav for metoder til kontrol af produktionens overensstemmelse Bilag 6 — Mindstekrav til prøvetagning ved en inspektør ▼B

1. ANVENDELSESOMRÅDE

Dette regulativ finder anvendelse på parkeringslygter på køretøjer i klasse M, N og T ( 1 ).

2. DEFINITIONER

I dette regulativ forstås ved:

2.1. »Parkeringslygte«: en lygte, som er bestemt til at henlede opmærksomheden på et stilleholdende køretøj.

2.2. Definitionerne i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.

2.3. »Parkeringslygter af forskellig type«: parkeringslygter, som afviger på væsentlige punkter som:

a) fabriks- eller varemærke

b) karakteristika ved det optiske system (lysstyrkeniveauer, lysfordelingsvinkler, type glødelampe, lyskildemodul osv.).

En ændring af glødelampens eller et eventuelt filters farve udgør ikke en typeændring.

2.4. Henvisninger i dette regulativ til standardglødelamper (étalon) og til regulativ nr. 37 læses som henvisninger til regulativ nr. 37 og de ændringsserier dertil, som er i kraft på tidspunktet for typegodkendelsesansøgningen.

3. ANSØGNING OM GODKENDELSE

3.1. Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.

Efter ansøgerens valg kan det i ansøgningen specificeres, at anordningen kan monteres på køretøjet med forskellige hældninger for referenceaksen i forhold til køretøjets referenceplaner og jorden, eller at den kan roteres om sin egen referenceakse; disse forskellige monteringsbetingelser angives i meddelelsesformularen.

3.2. For hver type parkeringslygte skal ansøgningen ledsages af:

3.2.1. En kort teknisk beskrivelse, som, med mindre der er tale om lygter med ikke udskiftelig lyskilde, indeholder en angivelse af:

a) den foreskrevne kategori af glødelamper; denne glødelampekategori skal være en af dem, som er angivet i regulativ 37 og ændringsserierne dertil, som er i kraft på tidspunktet for typegodkendelsesansøgningen og/eller

b) den særlige identifikationskode for lyskildemodulet.

3.2.2. Tegninger (i tre eksemplarer), der er så detaljerede, at parkeringslygtens type kan identificeres, og som indeholder en angivelse af de geometriske data for lygtens montering på køretøjet, den observationsakse, der ved afprøvning skal tages som referenceakse (horisontalvinkel H = 0°, vertikalvinkel V = 0°), og det punkt, der ved disse prøvninger skal anvendes som referencecentrum.

3.2.3. To prøveeksemplarer. Kan lygterne ikke monteres vilkårligt på køretøjets højre eller venstre side, kan de to indleverede prøveeksemplarer være ens og være bestemt alene til køretøjets højre eller venstre side.

4. MÆRKNING

4.1. Parkeringslygter, som indleveres til godkendelse, skal være forsynet med følgende tydelige og ikke sletbare angivelser:

4.1.1. Ansøgerens fabriks- eller varemærke

4.1.2. Med undtagelse af lygter med ikke udskiftelige lyskilder skal anordningen forsynes med let læselig og ikke sletbar mærkning, der angiver

a) den foreskrevne kategori af glødelamper og/eller

b) den særlige identifikationskode for lyskildemodulet

4.1.3. Lygter med ikke udskiftelige lyskilder eller lyskildemodul(er) skal være mærket med spændingsområdets nominelle spænding og det nominelle wattforbrug.

4.2. På hver lygte skal være afsat plads til påføring af godkendelsesmærke og det i punkt 5.5 nedenfor beskrevne tillægsymbol; denne plads skal være angivet på de i punkt 3.2.2 ovenfor omhandlede tegninger.

4.3. Ved lygter med lyskildemodul(er) skal lyskildemodulet/modulerne forsynes med:

4.3.1. Ansøgerens fabriks- eller varemærke; dette skal være let læseligt og ikke sletbart.

4.3.2. Modulets særlige identifikationskode; denne skal være let læseligt og ikke sletbar. Den særlige identifikationskode skal omfatte begyndelsesbogstaverne »MD« for »MODUL«, efterfulgt af godkendelsesmærket, uden den i punkt 5.5.1 nedenfor beskrevne cirkel og, hvis der er tale om flere ikke identiske lyskildemoduler, efterfulgt af tillægssymboler eller tegn. Denne særlige identifikationskode skal være angivet på de i punkt 3.2.2 ovenfor omhandlede tegninger.

Godkendelsesmærket behøver ikke være det samme som på den lygte, hvor modulet anvendes, men begge mærker skal være fra samme ansøger.

4.3.3. Mærkning med nominel spænding og wattforbrug.

5. GODKENDELSE

5.1. Såfremt de to prøveeksemplarer af en type parkeringslygte, som er indleveret til godkendelse i henhold til punkt 3.2.3 ovenfor, opfylder dette regulativs forskrifter, meddeles godkendelse.

5.2. Hver godkendt type tildeles et godkendelsesnummer. De første to cifre i dette nummer (i øjeblikket 00 for regulativet i dettes oprindelige form) angiver den ændringsserie, som indeholder de seneste større tekniske ændringer, som var foretaget af dette regulativ på godkendelsestidspunktet. Samme aftalepart kan ikke tildele samme nummer til en anden type parkeringslygte.

5.3. Søges der godkendelse af en type lygte- og lyssignalenhed, der omfatter en parkeringslygte og andre lygter, kan der tildeles et fælles godkendelsesmærke, forudsat at den pågældende lygte svarer til forskrifterne i dette regulativ og at hver af de andre lygter, som indgår i den lygte- og lyssignalenhed, som søges godkendt, er i overensstemmelse med det regulativ, der gælder for dem.

5.4. Meddelelse om godkendelse, nægtelse, udvidelse eller inddragelse af godkendelse eller endeligt ophør af produktionen skal gives de kontraherende parter, der anvender dette regulativ, ved hjælp af en formular svarende til modellen i bilag 1 til dette regulativ.

5.5. Parkeringslygter, som er i overensstemmelse med en type, der er godkendt i henhold til dette regulativ, skal foruden det i punkt 4.1 foreskrevne mærke være påført et internationalt godkendelsesmærke, som er placeret let synligt på det i punkt 4.2 ovenfor omhandlede sted og består af følgende:

5.5.1. En cirkel, som omslutter bogstavet »E« efterfulgt af kendingsnummeret på den stat, som har meddelt godkendelse. ( 2 )

5.5.2. Nummeret på dette regulativ, efterfulgt af bogstavet »R«, en tankestreg og godkendelsesnummeret.

5.5.3. Når en lygte afgiver gult lys fremad og bagud, skal lygten være mærket med en pil, som angiver lygtens monteringsretning og skal vende mod køretøjets forende.

5.5.4. Når der tildeles ét enkelt godkendelsesnummer som omhandlet i punkt 5.3 til en type lygte og lyssignal bestående af en parkeringslygte og andre lygter, kan der påføres ét enkelt godkendelsesmærke bestående af de tillægssymboler, som beskrives af de forskellige regulativer, som godkendelsen er meddelt i henhold til.

5.5.5. På anordninger med reduceret lysfordeling, jf. punkt 2.3 i bilag 4 til dette regulativ, påføres en lodret pil, der udgår fra den vandrette del og peger nedad.

5.6. Den i punkt 4.1.1 og 5.5 foreskrevne mærkning skal være let læselig og ikke sletbar, selv når parkeringslygterne er monteret på køretøjet.

5.7. Godkendelsesmærket skal være letlæseligt og ikke sletbart. Det kan være anbragt på en indvendig eller udvendig del (gennemsigtig eller ej) af anordningen, som ikke må kunne fjernes fra den gennemsigtige del af anordningen, som udsender lyset. Under alle omstændigheder skal mærkningen være synlig, når anordningen er monteret på køretøjet, eller når en bevægelig del som f.eks. kølerhjelmen, bagagerumsklappen eller en dør åbnes.

5.8. I bilag 2 til dette regulativ findes et eksempel på godkendelsesmærkningen.

6. ALMINDELIGE FORSKRIFTER

6.1. Hvert prøveeksemplar skal være i overensstemmelse med forskrifterne i punkt 7 og 9 i dette regulativ.

6.2. Parkeringslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

6.3. Ved lyskildemoduler kontrolleres følgende:

6.3.1. Lyskildemodulet skal være konstrueret således, at:

a) hvert lyskildemodul kun kan monteres i den angivne og korrekte position og kun kan fjernes med brug af værktøj

b) hvis der anvendes mere end et lyskildemodul i lygtehuset for anordningen, må der i det samme lygtehus ikke kunne byttes om på lyskildemoduler med forskellige egenskaber.

6.3.2. Der må ikke kunne manipuleres med lyskildemodulet/-modulerne.

▼M1

6.3.3. Et lyskildemodul skal være konstrueret således, at det, uanset om der anvendes værktøj, ikke er mekanisk udskifteligt med nogen udskiftelig godkendt lyskilde.

▼B

6.4. For så vidt angår udskiftelige glødelamper:

6.4.1. Der kan anvendes en hvilken som helst kategori af glødelamper, som er godkendt i henhold til regulativ nr. 37, forudsat der ikke er angivet nogen anvendelsesbegrænsninger i nævnte regulativ og de ændringer dertil, som er i kraft på tidspunktet for ansøgning om typegodkendelse.

6.4.2. Anordningen skal være konstrueret således, at glødelampen kun kan placeres i den korrekte position.

6.4.3. Glødelampens fatning skal opfylde forskrifterne i IEC publikation 60061. Databladet vedrørende fatningen for den anvendte kategori glødelampe finder anvendelse.

7. FOTOMETRISKE EGENSKABER

7.1. I referenceaksen skal hvert af de to prøveeksemplarers lysstyrke være mindst lig med minimum og højst lig med maksimum som fastlagt nedenfor:







Minimum (cd) Maksimal (cd) 7.1.1. Lysstyrke af fremadrettede parkeringslygter 2 60 7.1.2. Lysstyrke af bagudrettede parkeringslygter 2 30 7.1.3. For enkeltlygter med flere lyskilder skal forskriften om mindste lysstyrke være opfyldt, når en vilkårlig lyskilde svigter, og den maksimale lysstyrke må ikke overskrides, når alle lyskilder er tændt. Alle lyskilder, som er forbundet i serier, betragtes som én lyskilde.

7.2. Uden for referenceaksen og inden for de vinkler, der er vist i figurerne i bilag 3 til dette regulativ, skal lysstyrken for hvert af de to prøveeksemplarer:

7.2.1. i hver retning, svarende til numrene i lysfordelingstabellen i bilag 4, være mindst lig den værdi, der i den nævnte tabel for den pågældende retning er angivet som procent af den i punkt 7.1 foreskrevne mindsteværdi

7.2.2. i ingen retning, hvorfra lyset kan iagttages, overskride det i punkt 7.1 angivne maksimum.

7.2.3. For bagudrettede parkeringslygter, som er indbygget i en stoplygte (se punkt 7.1.2), tillades dog en lysstyrke på 60 cd neden for et plan, som danner en vinkel på 5° med horisontalplanet og er under dette.

7.2.4. Endvidere gælder følgende:

7.2.4.1. i de i bilag 3 fastlagte vinkler må styrken af det afgivne lys ikke være mindre end 0,05 cd

7.2.4.2. forskrifterne i bilag 4, punkt 2.2, vedrørende lokale styrkevariationer skal være overholdt.

7.3. Anvisninger for, hvilke målemetoder der skal anvendes, findes i dette regulativs bilag 4, hvortil der henvises i punkt 7.2.1.

▼M1

8. PRØVNINGSFORSKRIFTER

8.1. Alle målinger, både fotometriske og kolorimetriske, foretages:

8.1.1. Hvis der er tale om en lygte med udskiftelig lyskilde, hvis denne ikke forsynes med strøm fra en elektronisk lyskilderegulering, med en ufarvet eller farvet standardglødelampe i den kategori, der er foreskrevet for anordningen, tilført den spænding, der er nødvendig for at frembringe den påkrævede referencelysstrøm for den pågældende glødelampekategori.

8.1.2. Hvis der er tale om en lygte med ikke udskiftelige lyskilder (glødelamper og andre) ved henholdsvis 6,75 V, 13,5 V eller 28,0 V.

8.1.3. Hvis der er tale om et system, der anvender elektronisk lyskilderegulering, der er en del af lygten ( 3 ), ved ved lygtens indgangsklemme at tilføre den spænding, der er angivet af fabrikanten, eller hvis sådan spænding ikke er angivet, henholdsvis 6,75 V, 13,5 V eller 28,0 V.

8.1.4. Hvis der er tale om et system, der anvender elektronisk lyskilderegulering, der ikke er en del af lygten, tilføres den spænding, der er angivet af fabrikanten, ved lygtens indgangsklemme.

8.2. Fabrikanten skal til prøvelaboratoriet levere den elektroniske lyskilderegulering, der er nødvendig for forsyning af lyskilden og de relevante funktioner.

▼M1

8.3. Den spænding, lygten skal tilføres, noteres i meddelelsesformularen i bilag 1 til dette regulativ.

8.4. Afgrænsningen af den synlige overflade bestemmes i referenceaksens retning for en lyssignalanordning.

▼M1

9. LYSETS FARVE

Farven af det lys, der udsendes inden for området af det lysfordelingsgitter, der er defineret i punkt 2 i bilag 4, skal være rød, hvid eller gul. Til kontrol af disse kolorimetriske specifikationer anvendes den prøvningsmetode, der er beskrevet i punkt 8 i dette regulativ. Uden for dette område må der ikke kunne observeres nogen skarp farvevariation.

For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med de relevante afsnit i punkt 8.1 i dette regulativ.

▼B

10. BEMÆRKNINGER VEDRØRENDE FARVER

Godkendelser, som meddeles i henhold til dette regulativ, bliver i henhold til punkt 5 ovenfor meddelt for en type anordning, som afgiver lys af en given farve eller ufarvet lys. De kontraherende parter i den overenskomst, som dette regulativ er knyttet til, er derfor ikke af samme overenskomsts artikel 3 afskåret fra at forbyde bestemte, af dette regulativ omfattede farver, for anordninger monteret på køretøjer, som de pågældende parter har indregistreret.

11. ÆNDRINGER AF EN TYPE PARKERINGSLYGTE OG UDVIDELSE AF GODKENDELSE

11.1. Enhver ændring af parkeringslygtetypen skal meddeles den administrative myndighed, som har godkendt parkeringslygtetypen. Den pågældende myndighed kan da enten:

11.1.1. skønne, at de foretagne ændringer næppe vil have mærkbar ugunstig virkning, og at parkeringslygten stadig opfylder forskrifterne eller

11.1.2. kræve en yderligere prøvningsrapport fra den tekniske tjeneste, som forestår prøvningen.

11.2. Meddelelse om godkendelse eller nægtelse af godkendelse skal med angivelse af ændringer gives efter proceduren i punkt 5.4 ovenfor.

11.3. Den kompetente myndighed, som meddeler udvidelse af godkendelsen, påfører et fortløbende nummer på hver meddelelsesformular, som udfærdiges vedrørende en sådan udvidelse.

12. PRODUKTIONENS OVERENSSTEMMELSE

Procedurerne til sikring af produktionens overensstemmelse skal være i overensstemmelse med dem, der er fastlagt i overenskomstens tillæg 2 (E/ECE/324-E/ECE/TRANS/505/Rev.2), idet der gælder følgende krav:

12.1. Parkeringslygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 7 og 9 ovenfor.

▼M1

12.2. De minimumskrav til procedurerne for kontrol af produktionens overensstemmelse, som er fastsat i bilag 5 til dette regulativ, skal overholdes.

12.3. De mindstekrav til prøvetagning ved en inspektør, som er fastlagt i bilag 6 til dette regulativ, skal overholdes.

▼B

12.4. Den myndighed, som har meddelt typegodkendelse, kan til enhver tid efterprøve de metoder til overensstemmelsesprøvning, som anvendes på de enkelte produktionsanlæg. Der foretages normalt en inspektion hvert andet år.

13. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

13.1. Godkendelser, som er meddelt for en type parkeringslygte i henhold til dette regulativ, kan inddrages, såfremt ovenstående krav ikke opfyldes, eller såfremt en parkeringslygte, som bærer godkendelsesmærket, ikke er i overensstemmelse med den godkendte type.

13.2. Hvis en part i overenskomsten, som anvender dette regulativ, inddrager en godkendelse, som den tidligere har meddelt, skal den straks underrette de øvrige parter i overenskomsten, som anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

14. ENDELIGT OPHØR AF PRODUKTIONEN

Hvis indehaveren af godkendelsen fuldstændigt indstiller produktionen af en parkeringslygte i henhold til dette regulativ, skal han underrette den myndighed, som har meddelt godkendelsen, herom. Ved modtagelse af den pågældende meddelelse underretter myndigheden de øvrige parter i overenskomsten, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.

15. NAVNE OG ADRESSER PÅ DE TEKNISKE TJENESTER, SOM FORESTÅR GODKENDELSESPRØVNING, OG PÅ DE ADMINISTRATIVE MYNDIGHEDER

De kontraherende parter i overenskomsten, som anvender dette regulativ, meddeler FN's sekretariat navn og adresse på de tekniske tjenester, som forestår godkendelsesprøvningen, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelse, som er udstedt i andre stater, skal fremsendes.

16. OVERGANGSBESTEMMELSER

16.1. Fra den officielle ikrafttrædelsesdato for supplement 5 til dette regulativ må ingen kontraherende part, som anvender dette regulativ, nægte at meddele ECE-godkendelse i henhold til dette regulativ som ændret ved supplement 5.

16.2. Fra 24 måneder efter ikrafttrædelsesdatoen må kontraherende parter, som anvender dette regulativ, kun meddele ECE-godkendelse, hvis den type parkeringslygte, som skal godkendes, opfylder kravene i dette regulativ som ændret ved supplement 5.

16.3. Kontraherende parter, der anvender dette regulativ, må ikke nægte at meddele udvidelse af godkendelser i henhold til dette regulativ i dets oprindelige form og med efterfølgende supplementer.

16.4. Kontraherende parter, der anvender dette regulativ, skal fortsat meddele godkendelse for de typer parkeringslygter, som opfylder forskrifterne i dette regulativ i dets oprindelige form og med efterfølgende supplementer, i en periode på 12 måneder efter ikrafttrædelsen af supplement 5 til dette regulativ.

16.5. ECE-godkendelser, som er meddelt i henhold til dette regulativ tidligere end 12 måneder efter ikrafttrædelsen, og enhver udvidelse af godkendelser, herunder udvidelser meddelt i henhold til dette regulativ i dets oprindelige form og med efterfølgende supplementer, forbliver gyldige på ubestemt tid. Når en type parkeringslygte, som er godkendt i henhold til dette regulativ i dets oprindelige form og med efterfølgende supplementer, opfylder forskrifterne i dette regulativ som ændret ved supplement 5, underretter den kontraherende part, som meddelte godkendelsen, de øvrige kontraherende parter, som anvender dette regulativ, herom.

16.6. Ingen kontraherende part, som anvender dette regulativ, kan nægte at godkende en type parkeringslygte, der er godkendt i henhold til supplement 5 til dette regulativ.

16.7. I 36 måneder efter ikrafttrædelsesdatoen for supplement 5 til regulativet kan ingen kontraherende part, der anvender dette regulativ, nægte at godkende en type parkeringslygte, som er godkendt i henhold til regulativet i dets oprindelige form og med efterfølgende supplementer.

16.8. 36 måneder efter ikrafttrædelsesdatoen for supplement 5 til regulativet, kan de kontraherende parter, der anvender dette regulativ, nægte salg af en type parkeringslygte, som ikke opfylder forskrifterne i supplement 5 til dette regulativ, medmindre der er tale om en parkeringslygte beregnet til montering på ibrugtagne køretøjer.

16.9. Kontraherende parter, der anvender dette regulativ, skal fortsat udstede godkendelser til parkeringslygter på grundlag af eventuelle tidligere supplementer til regulativet, forudsat at der er tale om udskiftningsparkeringslygter til montering på ibrugtagne køretøjer.

16.10. Fra den officielle ikrafttrædelsesdato for supplement 5 til dette regulativ må ingen kontraherende part, som anvender dette regulativ, forbyde montering på et køretøj af en parkeringslygte, der er godkendt i henhold til dette regulativ som ændret ved supplement 5.

16.11. Kontraherende parter, der anvender dette regulativ, skal fortsat tillade montering på et køretøj af en parkeringslygte, der er godkendt i henhold til dette regulativ i dets oprindelige form og med efterfølgende supplementer, i en periode på 48 måneder efter ikrafttrædelsen af supplement 5 til dette regulativ.

16.12. Efter udløbet af en periode på 48 måneder efter ikrafttrædelsesdatoen for supplement 5 til regulativet kan de kontraherende parter, der anvender dette regulativ, forbyde montering af en parkeringslygte, som ikke opfylder forskrifterne i dette regulativ som ændret ved supplement 5, på et nyt køretøj, for hvilket der blev meddelt national typegodkendelse eller individuel godkendelse mere end 24 måneder efter ikrafttrædelsen af supplement 5 til dette regulativ.

16.13. Efter udløbet af en periode på 60 måneder efter ikrafttrædelsesdatoen kan de kontraherende parter, der anvender dette regulativ, forbyde montering af en parkeringslygte, som ikke opfylder forskrifterne i dette regulativ, som ændret ved supplement 5, på et nyt køretøj, som blev indregistreret første gang mere end 60 måneder efter ikrafttrædelsen af supplement 5 til dette regulativ.









BILAG 1

MEDDELELSE

(Største format: A4 (210 × 297 mm))

►(1) M1









BILAG 2

▼M1

EKSEMPLER PÅ UDFORMNING AF GODKENDELSESMÆRKER

▼B

a = 5 mm min.

Lygten med ovenstående godkendelsesmærke er godkendt i Nederlandene (E 4) i henhold til regulativ nr. 77 under godkendelsesnummer 002439. De første to cifre i godkendelsesnummeret angiver, at godkendelsen blev meddelt i henhold til kravene i regulativ nr. 77 i dettes oprindelige form. Den lodrette pil, der udgår fra den vandrette del og peger nedad, angiver en tilladt monteringshøjde på eller mindre end 750 mm fra jorden for denne anordning.

Lyskildemoduler

MD E3 17325

Lyskildemodulet, forsynet med den oven for viste identifikationskode, er blevet godkendt sammen med en lygte, som er godkendt i Italien (E 3) med godkendelsesnummeret 17325.









BILAG 3

MINDSTEVÆRDIERNE FOR RUMLYSFORDELINGENS VINKLER ( *1 )

I alle tilfælde skal mindsteværdierne for rumlysfordelingens vertikalvinkler være 15° over og 15° under det vandrette plan, undtagen for lygter med en monteringshøjde, som er lig med eller mindre end 750 mm over jorden, for hvilke skal være 15° over og 5° under det vandrette plan.









BILAG 4

FOTOMETRISKE MÅLINGER

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende afblænding.

1.2. Såfremt måleresultaterne anfægtes, udføres målinger, som opfylder følgende forskrifter: 1.2.1. måleafstanden er således, at loven om omvendt proportionalitet med kvadratet på afstanden finder anvendelse 1.2.2. måleapparatet er således, at modtagerens vinkelåbning er mellem 10’ og 1°, set fra signallysets referencecentrum 1.2.3. kravet om styrke for en bestemt observationsretning anses for opfyldt, når dette krav er overholdt i en retning, der afviger højst 15’ fra observationsretningen.

1.3. Hvis anordningen kan monteres på køretøjet i mere end én position eller inden for et område med forskellige positioner, gentages de fotometriske målinger for hver enkelt position og for de yderste positioner i den referenceakse for området, der er angivet af fabrikanten.

2. TABEL OVER STANDARD LYSSTYRKEFORDELING







Venstre: Højre

2.1. Retningen H = 0° og V = 0° svarer til referenceaksen. (På køretøjet er denne vandret og parallel med køretøjets vandrette midterplan og orienteret i det påbudte synlighedsfelts retning). Den går igennem referencecentret. Værdierne i tabellen giver for de forskellige måleretninger minimumlysstyrkerne i procent af det krævede minimum for hver lygte i aksen (i retningen H = 0° og V = 0°).

2.2. Inden for det i punkt 2 omhandlede lysfordelingsområde, der er vist skematisk som et gitter, skal lyset i det væsentlige være ensartet, således at lysstyrken, i hver retning af et givet felt dannet af gitterlinjerne, mindst svarer til den laveste minimumprocentdel, som er angivet (er til rådighed) på gitterlinjerne omkring den pågældende retning.

2.3. Hvis anordningen imidlertid er beregnet til montering i en højde på eller under 750 mm over jorden, måles den fotometriske styrke kun op til en nedadgående vinkel på 5°.

3. FOTOMETRISKE MÅLINGER PÅ LYGTER

Den fotometriske ydelse kontrolleres:

▼M1

3.1. For ikke udskiftelige lyskilder (glødelamper og andet): med de lyskilder, som forefindes i lygten, i overensstemmelse med det relevante underpunkt i punkt 8.1 i dette regulativ.

▼B

3.2. For udskiftelige glødelamper: ved glødelamper på 6,75 V, 13,5 V eller 28,0 V korrigeres de frembragte lysstyrkeværdier. Korrektionsfaktoren er forholdet mellem referencelysstrømmen og den gennemsnitlige lysstrøm målt ved den anvendte spænding (6,75 V, 13,5 V eller 28,0 V). Den faktiske lysstrøm fra hver glødelampe må ikke afvige mere end ± 5 % fra gennemsnitsværdien. I stedet kan der i hver enkelt position efter tur anvendes en standardglødelampe, der arbejder ved sin referencelysstrøm, idet de enkelte målinger i hver position sammenlægges.

3.3. For enhver signallygte, bortset fra anordninger med glødelampe(r), gælder, at lysstyrken, målt efter et minuts og efter 30 minutters drift, skal opfylde mindste- og maksimumkravene. Lysstyrkefordelingen efter et minuts drift kan beregnes ud fra lysstyrkefordelingen efter 30 minutters drift, ved at man i hvert prøvningspunkt anvender lysstyrkeforholdet, målt i HV efter et minuts og efter 30 minutters drift.









▼M1

BILAG 5

▼B

Mindstekrav til metoder til kontrol af produktionens overensstemmelse

1. GENERELT

1.1. Overensstemmelseskriterierne anses for at være opfyldt i både mekanisk og geometrisk henseende, hvis der ikke forekommer afvigelser ud over uundgåelige variationer, som ligger inden for rammerne af kravene i dette regulativ.

1.2. Hvad angår fotometriske ydelser anses masseproducerede lygter ikke for uoverensstemmende, såfremt — ved prøvning af de fotometriske ydelser af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.3. Kromaticitetskoordinaterne skal være overholdt, når lygten er udstyret med en standardglødelampe, eller — for lygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i lygten.

2. MINDSTEKRAV TIL DEN AF FABRIKANTEN FORETAGNE KONTROL AF PRODUKTIONENS OVERENSSTEMMELSE

For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ.

Konstateres der ved nogen prøvetagning manglende overensstemmelse hvad angår den pågældende type prøvning, udtages flere prøveeksemplarer, som afprøves. Fabrikanten skal træffe foranstaltninger til sikring af overensstemmelsen af den pågældende produktion.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Prøvningsmetoderne

2.2.1. Prøvningerne skal i almindelighed udføres i overensstemmelse med de i dette regulativ fastlagte metoder.

2.2.2. I enhver overensstemmelsesprøvning, som udføres af fabrikanten, kan tilsvarende metoder anvendes med samtykke fra den kompetente myndighed, som forestår godkendelsesprøvningen. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.

2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.

2.2.4. I alle tilfælde skal anvendes samme referencemetoder som i dette regulativ, navnlig til administrativ kontrol og prøveudtagning.

2.3. Prøveudtagningens art

Der udtages på tilfældig måde prøver af lygter fra en ensartet produktionsbatch. Ved en ensartet batch forstås et sæt lygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem.

▼M1

2.4. Målte og registrerede fotometriske egenskaber

Den udtagne lygte underkastes fotometrisk efterprøvning af minimumværdierne i de i bilag 4 angivne punkter og af de foreskrevne kromaticitetskoordinater.

2.5. Godkendelseskriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge sådanne godkendelseskriterier for produkterne, som opfylder forskrifterne for prøvning af produktionens overensstemmelse i punkt 12.1 i dette regulativ.

Godkendelseskriterierne skal være fastlagt således, at der med en konfidensgrænse på 95 % er en sandsynlighed på mindst 0,95 for at bestå stikprøvekontrollen i overensstemmelse med bilag 6 (første prøveudtagning).









BILAG 6

▼B

MINDSTEKRAV TIL PRØVEUDTAGNING VED EN INSPEKTØR

1. GENERELT

1.1. Overensstemmelseskravene anses for opfyldt i både mekanisk og geometrisk henseende i henhold til eventuelle forskrifter i dette regulativ, såfremt forskellene ikke overstiger uundgåelige fremstillingsvariationer.

1.2. Hvad angår fotometriske ydelser anses masseproducerede lygter ikke for uoverensstemmende, såfremt — ved prøvning af de fotometriske ydelser af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V: 1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ. 1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe. 1.2.3. Der ses bort fra lygter med åbenbare fejl.

1.3. Kromaticitetskoordinaterne skal være overholdt, når lygten er udstyret med en standardglødelampe, eller — for lygter udstyret med ikke udskiftelig lyskilde (glødelampe eller andet) — når de kolorimetriske egenskaber efterprøves med den lyskilde, som forefindes i lygten.

2. FØRSTE PRØVEUDTAGNING

Ved første prøveudtagning udtages fire lygter på tilfældig måde. Den første prøve på to eksemplarer mærkes A, den anden prøve på to eksemplarer mærkes B.

2.1. Produktionen anses ikke for uoverensstemmende

2.1.1. Efter udtagning af prøver ved den i figur 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne i de ugunstige retninger er:

2.1.1.1. prøve A







A1: én lygte 0 % én lygte: højst 20 % A2: begge lygter: over 0 % men ikke over 20 % gå til prøve B

2.1.1.2. prøve B







B1: begge lygter 0 %

2.1.2. eller såfremt betingelserne i punkt 1.2.2 for prøve A er opfyldt.

2.2. Produktionen anses for uoverensstemmende

2.2.1. Efter udtagning af prøver ved den i figur 1 i dette bilag viste procedure anses masseproducerede lygter for uoverensstemmende og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

2.2.1.1. prøve A







A3: én lygte: højst 20 % én lygte: over 20 % men ikke over 30 %

2.2.1.2. prøve B







B2: i tilfælde A2: én lygte: over 0 % men ikke over 20 % én lygte: højst 20 % B3: i tilfælde A2: én lygte 0 % én lygte: over 20 % men ikke over 30 %

2.2.2. eller såfremt betingelserne i punkt 1.2.2 for prøve A ikke er opfyldt.

2.3. Inddragelse af godkendelse

Efter udtagning af prøver ved den i figur 1 i dette bilag viste procedure anses prøverne for uoverensstemmende og punkt 13 vil blive bragt i anvendelse, såfremt afvigelserne af de målte værdier for lygterne er:

2.3.1. prøve A







A4: én lygte: højst 20 % én lygte: over 30 % A5: begge lygter, over 20 %

2.3.2. prøve B







B4: i tilfælde A2: én lygte: over 0 % men ikke over 20 % én lygte: over 20 % B5: i tilfælde A2: begge lygter, over 20 % B6: i tilfælde A2: én lygte 0 % én lygte: over 30 %

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to lygter og en fjerde prøve D bestående af to lygter, fra beholdningen af enheder, som er produceret efter justering.

3.1. Produktionen anses ikke for uoverensstemmende

3.1.1. Efter udtagning af prøver ved den i figur 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne er:

3.1.1.1. prøve C







C1: én lygte 0 % én lygte: højst 20 % C2: begge lygter, over 0 % men ikke over 20 % gå til prøve D

3.1.1.2. prøve D







D1: i tilfælde C2 begge lygter 0 %

3.1.2. eller såfremt betingelserne i punkt 1.2.2 for prøve C er opfyldt.

3.2. Produktionen anses for uoverensstemmende

3.2.1. Efter udtagning af prøver ved den i figur 1 i dette bilag viste procedure anses masseproducerede lygter for uoverensstemmende og fabrikanten anmodes om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

3.2.1.1. prøve D







D2: i tilfælde C2 én lygte: over 0 % men ikke over 20 % én lygte: højst 20 %

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Inddragelse af godkendelse

Efter udtagning af prøver ved den i figur 1 i dette bilag viste procedure anses prøverne for uoverensstemmende og punkt 13 vil blive bragt i anvendelse, såfremt afvigelserne af de målte værdier for lygterne er:

3.3.1. prøve C







C3: én lygte: højst 20 % én lygte: over 20 % C4: begge lygter, over 20 %

3.3.2. prøve D







D3: i tilfælde C2 én lygte 0 eller over 0 % én lygte: over 20 %

3.3.3. eller såfremt betingelserne i punkt 1.2.2 for prøve C og D ikke er opfyldt.

Figur 1